《平云命》
宋代·真山民

万甲蟠胸老气雄，将星光照海云东。
声名宣尉裴中立，地步平云韩魏公。
大纛高牙山水县，褒衣博带藻芹宫。
书生端为斯文喜，俎豆先行军旅中。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。